Kankoussa

Kankoussa (myös Kankossa, ) on kaupunkikunta ja samannimisen departementin eli moughataan hallinnollinen keskus Assaban alueella Mauritaniassa. Se sijaitsee Karakorojoen varrella lähellä Malin rajaa 85 kilometriä alueen pääkaupungista Kiffasta etelään. Kunnassa on 15 200 ja sen keskustaajamassa 6 600 asukasta (vuonna 2013, väestönlaskenta).

Kankoussan moughataan pinta-ala on 10 600 neliökilometriä. Siihen kuuluu viisi kuntaa: Blajmil, Hamed, Kankoussa, Sani ja Tenaha. Vuonna 2013 moughataassa oli 82 500 asukasta.

Lähteet

Assaban alue
Mauritanian kaupungit